रिम्स के एसोसिएट प्रोफेसरों ने प्रबंधन से मांगी प्रोन्नति
रिम्स कर्मियों का बनेगा पहचान पत्र, स्टाफ कारों पर होगा स्टीकर
रिम्समें ध्वस्त होती सुरक्षा व्यवस्था को मजबूत करने को लेकर प्रशासन एकबार फिर जागा है। इस बार रिम्स में काम करने वाले कर्मचारी और डॉक्टरों का पहचान पत्र बनेगा। हैरानी की बात है कि रिम्स कर्मियों के पास पहचान पत्र भी नहीं है। निदेशक डॉ. बीएल शेरवाल ने यह कदम उठाया है और अपने अधीनस्थ अफसरों के साथ बैठक कर यह निर्णय लिया है। रिम्स ने तय किया है कि पहचान पत्र के अलावा जिन कर्मचारियों के पास कार है, उनका स्टीकर भी बनेगा। जिस पर रिम्स लिखा होगा, ताकि कैंपस में अाने-जाने वाले वाहनों की पहचान की जा सके।
यह फैसला इसलिए भी जरूरी है, क्योंकि रिम्स परिसर से स्कूटी, बाइक की चोरी की घटनाएं बढ़ गई हैं। गुरुवार को भी एक कर्मचारी का स्कूटी चोरी हो गई। निदेशक डॉ. शेरवाल ने बताया कि अभी कौन हमारा कर्मचारी है और कौन नहीं, यह कोई पहचान नहीं पाता है। पहचान पत्र मिलने के बाद सभी को अपने गले में लगाना होगा। इसके अलावा डॉक्टर, स्टाफ को उनके लिए तय एप्रन में ड्यूटी करने का भी आदेश दिया गया है। वहीं, सिक्योरिटी को आदेश दिया गया है कि वह परिसर की सुरक्षा व्यवस्था में कोताही नहीं बरतें। उपाधीक्षक डॉ. गोपाल प्रसाद श्रीवास्तव ने बताया कि आम मरीज या यहां काम से आने वाले लोग वाहन पड़ाव में ही अपनी स्कूटी, कार और बाइक्स लगाएं, ताकि चोरी की घटनाओं को रोका जा सके।
रांची | रिम्समें कार्यरत सरकारी डॉक्टरों के एक प्रतिनिधिमंडल ने रिम्स निदेशक डॉ. बीएल शेरवाल से मुलाकात की। ये सभी एसोसिएट प्रोफेसर हैं। डॉक्टरों ने कहा कि उनकी प्रोन्नति पिछले कई सालों से लंबित है। गत 2008 में ही उन्हें एसोसिएट प्रोफेसर के पद पर प्रोन्नति दी गई थी। टेन्योर खत्म होने के बाद भी उन्हें अब तक प्रोफेसर नहीं बनाया गया है। प्रोन्नति नहीं मिलने से कई डॉक्टर प्रोफेसर बने बिना ही सेवानिवृत हो रहे हैं।डॉक्टरों ने कहा कि हमलोगों को सिर्फ प्रोन्नति चाहिए, क्योंकि डीएसीपी सरकार दे चुकी है, इसलिए पद के अनुरूप वेतनमान मिल रहा है। एसोसिएट प्रोफेसर के पद पर कार्यरत सरकारी डॉक्टरों की संख्या करीब 45 है। निदेशक ने कहा कि प्रोन्नति के मामले में वह सूची सरकार के समक्ष रखेंगे। प्रतिनिधिमंडल में डॉ. जेके मित्रा, डॉ. बी. कुमार, डॉ. सीबी शर्मा, डॉ. विनोद कुमार, डॉ. अनिल कुमार सिन्हा, डॉ. बीसी अधिकारी, डॉ. पीके सिंह, डॉ. वीबी सिन्हा समेत कई एसोसिएट प्रोफेसर शामिल थे।
hin_Deva hin_Deva hin_Deva hin_Deva hin_Deva